ming030890/wiki-yue-high-quality huggingface dataset:
轉注

轉注（粵音：zyun2 zyu3）係六書其中一種構成漢字嘅方法，大致係話同一類嘅字，意思可以互通。

界定
睇埋：說文解字
《說文解字》
說文係噉講嘅：
轉注者，建類一首，同意相受，考老是也。
喺六書入面，轉注嘅定義一直都充滿爭議。許慎對轉注嘅解釋好簡略，而《說文》全書九千幾個字入面都冇具體講明邊啲字係轉注字。所以後世學者對轉注嘅真正意思有好多唔同睇法，到廿一世紀初都仲未有一致定論。
對於轉注，一種常見理解如下。如果話假借係一個字有幾個意思，轉注就可以理解做一個意思有幾個字嚟表達。有學者用咗個比喻：「將一碗水倒入杯度，外形雖然改變，但內容係一樣。音義就好似水咁，形狀可以係碗可以係杯，即係形體雖然唔同，但實質內容係一樣。」譬如唔同地方因為方言等嘅分別，對老呢個概念口語上有唔同叫法，有啲地方叫做 lou5，有啲叫做 haau3，有啲叫做 zi2。當人哋要為「年老」呢個意思整字嘅時候，就約定用老做部首，將呢個義符加喺聲符上面，造出老、考同耆（想像粵語口語都會用嘅耆英一詞）。呢啲字就係互相嘅轉注字。

批評
因為轉注呢個概念咁模糊，有學者乾脆建議而家嘅人唔使理會呢個概念。好似裘錫圭就噉講（原文係中文書面語，下面譯做粵文）：
而家研究漢字，完全唔需要理會轉注呢個術語。（就算）唔講轉注，（都）一樣可以將漢字嘅結構解釋清楚。
YouTube

YouTube（類似粵拼：ju1 tup1）係一個互聯網嘅網站，一個可以俾網民將短片上載畀人睇同分享嘅網站。而家係 Alphabet 嘅子公司，仲造就咗多位網上名人同埋激發網上創作。主要搵錢方法係買賣廣告。
YouTube logo (2005-2011) "Broadcast Yourself" (until 2015).
YouTube logo (2015-2017).
YouTube logo (2017-2024).
YouTube logo (2024-present).

歷史
YouTube喺2005年2月成立，由三個 PayPal 前僱員查德賀利（Chad Hurley）、陳士駿（Steve Chen）同埋賈德卡林（Jawed Karim）創辦。原本只係諗住方便朋友之間分享錄影片段，點知之後變咗做網民嘅回憶儲存庫同埋發佈作品嘅地方。
YouTube 最初係採用 Macromedia Flash 技術提供內容，包括影片同電視節目片段，音樂錄影帶同家居錄影等；後來改用 HTML5。YouTube 嘅片段可以好容易放入個人嘅 Blog 或其他網站入面。不過就唔畀上載有版權內容嘅短片同鹹嘢。
有研究話 YouTube 嘅網站流量需求好勁，甚至每個月需要畀大約一百萬美金嘅費用，所以喺2006年3月，YouTube 開始喺網站賣廣告。
2006年4月至5月，由香港網民拍嘅短片《巴士阿叔》令 YouTube 喺香港聲名大噪，嗰段片唔單止吸引咗好多香港網民進行二次創作，仲吸引到本地同外國傳媒嘅報導同埋注意，就係咁，香港網民就開始鍾意上傳各種各類嘅短片上 YouTube。
直到2006年 YouTube 已經有四千萬條短片，每日吸引六百萬人睇嘢，喺成立後嘅短短十五個月，已經超越 MSN Video 同 Google Video 呢啲嘅競爭對手，成為呢個世紀最多人瀏覽嘅網站。
2006年10月9號，Google公司用十六點五億美元收購咗 YouTube 網站。包括環球唱片、SonyBMG、華納音樂同埋哥倫比亞廣播公司達成內容授權同保護協議，解除市場對內容供應商可能追究侵權內容而提高法律行動嘅疑慮。

互聯網革命：網民變資訊提供者
科技發達、寬頻同埋攝影器材嘅普及令短片資訊大行其道。網民由傳統嘅資訊接收者，變成資訊發佈者，而且重可以成立自己嘅私人影院、影片發佈站、新聞站，取代傳統嘅傳播媒體。好似一位年青人拍低嘅《巴士阿叔》短片竟然會帶嚟咁大嘅回響同點擊率，所以令唔少香港創作人意識到互聯網世界對傳統媒體嘅衝擊。Getdemocracy.com 發言人穆爾咁話：「電視同影像嘅傳播途徑，由原本從上而下嘅模式，變為由下而上。人人都可創立自己嘅新聞頻道，或者上載家庭生活短片，而隨住愈嚟愈多人欣賞網上短片，電視嘅收視亦會逐漸轉移去電腦螢幕。」

網上社群
唔少網民借自拍短片分享個人珍藏同埋心得，好似一位嚟自古巴嘅美國移民 埃利亞斯 咁，佢對男人美腿有特殊喜好，然後喺 YouTube分享佢嘅評足心得。之後佢發現喺YouTube 有唔少志同道合嘅人，於是成立「男人腳同好」會，三個月入面已收到超過460 個會員亦有英國人透過短片教美國人食以色列雅法橙蛋糕嘅方法，每日接到成 200 幾個電郵。
喺香港，亦都有唔少網民透過上傳短片嚟結集志同道合者，好似六四事件、七一遊行嘅短片。亦有以迷戀新聞女主持見稱嘅網民發佈自己嘅女主持影片珍藏。

揭發風氣
巴士阿叔事件後，YouTube 多咗好多香港網民，佢哋用手機拍低喺巴士、小巴、地鐵乘客眾生相嘅影片。所以YouTube呢種網站除咗對短片拍攝者，甚至影響到一般喺公眾場所活動嘅市民。

協助破案
喺香港鴨寮街影音店入面嘅一個閉路電視影到有人偷嘢，事後條片俾人噏撈咗上 YouTube 畀人睇，有警察發覺片入面嘅主角可能係自己伙記，結果嗰位就快退休嘅警察伯伯俾人拉咗，案件交由深水埗區重案組調查。
英國都有憑 YouTube 協助破案嘅實例，有個男仔喺街上搶咗其他人嘅眼鏡，成個過程畀人錄低咗，重放埋上 YouTube，嗰度嘅差人憑住條短片入面影到嘅嘢，就拉咗涉案個男仔。

侵犯版權
YouTube 自成立以嚟，入面嘅短片曾俾唔少機構同埋公司批評係侵犯版權，好似 Saturday Night Live broadcast、NBC Universal、Family Guy videos owners、Turner Media、Sunrise 咁。被指侵權嘅短片喺版權持有人要求下，YouTube 都會刪除。

影片白癡主義
PC Magazine 發言人咁話：「沉迷短片好嘥時間。一旦迷上，就會變成 iVideots（影片白癡）。呢個可以話係影片白癡主義…… YouTube 就好似食爆谷咁，一食就食極唔停。」

鼓吹社會歪風
2006年6月1號，英國獨立電視台（ITV）批評 YouTube 同近似嘅網站鼓吹暴力，因為呢啲網站上傳咗由手機拍攝嘅打鬥影片。雖然YouTube 禁止過份暴力同埋色情嘅影片，但 ITV 指同呢啲網站溝通時有一定困難。
2006年8月11至19號，英國極右派團體喺YouTube上載幾段恐嚇影片，模仿伊斯蘭教激進份子「殉道烈士」錄影帶，每段影片長兩至三分鐘。影片內容係一班白人男性荷槍實彈，手持刀刃棍棒，扮恐怖份子蒙面裝扮，警告所有穆斯林馬上離開英國。影片中，一名操威爾斯口音嘅男子警告英國穆斯林唔「返屋企」會被監生燒死，重話全英國有好多「同志」已經受夠咗穆斯林。英國伊斯蘭人權委員會執行長Massoud Shadjareh話，呢啲影片嘅出現相當令佢憂心。英國反法西斯主義雜誌《探照燈》發行人 Gerry Gable 譴責 YouTube 容許呢類提倡恐怖主義嘅影片存在。

保存同分享文化資訊
用戶手上可能有唔少有文化、歷史參考價值嘅舊短片，自己揸嚮手冇意思，放上 YouTube 公諸同好，有助資源共享，研究世界文化遺產。好似幾廿年前嘅默片，YouTube都有，反映當年歷史、風土人情，文化資料。

惡搞創作
YouTube 作者有類上載貢獻，係將兩件官方嘅作品加埋一齊，成為惡搞嘢，時有佳作。例如《崖上的波兒、成龍、霸王洗髮液，添加片段，字幕版》。
1月23號

1月23號係公曆年嘅第23日，離年尾重有342日（閏年343日）。
<< - 1月 - >>



大件事
1368年：朱元璋登基，建立大明，年號洪武，分別以金陵、大梁爲南京、北京。
1556年：華縣地震死咗差唔多83萬人。
1576年：天主教澳門教區成立。
1719年：神聖羅馬帝國皇帝卡爾六世同意列支敦士登獨立。
1954年：韓戰嘅臺灣戰俘被送返臺灣。
1977年：香港柴灣揭發碎屍案。
1978年：香港警廉衝突案審結。
2001年：有法輪功學員喺天安門自焚（中文：天安门自焚事件）。
2005年：尤先科宣誓就職烏克蘭總統。
2006年：加拿大國會大選變天，保守黨結束自由黨13年政權。
2009年：香港2009年落馬洲六死車禍。
2012年：中國3D電視試驗頻道開播。
2015年：沙地阿拉伯國王阿卜杜拉·賓·阿卜杜－阿兹兹·阿爾－沙地死，王儲薩勒曼繼位。
2016年：受2016年東亞寒流影響，上海錄到-7.2℃，內蒙古根河市錄到-47.9℃，額爾古納錄到-49.1℃。
2017年：美國總統當勞侵簽上任後首份行政命令，美國正式退出泛太平洋戰略經濟夥伴關係協定。
2019年：委內瑞拉反對黨阿頭、委內瑞拉全國代表大會主席瓜伊多宣誓就任該國「臨時總統」，美國總統侵同埋拉美多國領導人隨即表示承認。委內瑞拉總統馬杜羅宣佈同美國斷交，並要求美使館人員72個鐘頭內離開委內瑞拉。
2021年：香港錄得81宗武漢肺炎確診個案，累積個案破萬，至10,010宗。
溫躍層

溫躍層（粵音：wan1 joek3 cang4）係指海或者湖裡便，隨深度而溫度急劇改變嘅一層水體：喺呢啲大水體之中，溫度往往會隨住深度而慢慢下降，但係事實表明，呢啲水體當中梗會有某一「層」水係溫度會突然急跌嘅。溫躍層通常存在於表層水同深層水之間，係因為水體受到溫度、密度同壓力嘅影響而形成。
草原象

草原象（Loxodonta africana），又叫普通非洲象，係兩種非洲象之中體型較大隻嘅。同生活響森林嘅圓耳象分開成獨立一科。同埋成為非洲象嘅代表種。但近年有人認為冇必要將非洲象分開成兩個亞種。

描述
草原象係世界上最大隻嘅陸上哺乳動物，可以有3米高（最高紀錄3.96米，喺1974年被射殺）。平均嚟講，公有3.3米高、重5噸半；乸有2.7米高、重3噸。另外佢哋有一對較大，菱形嘅耳仔（相對於森林嘅圓耳象嚟講），可幫助散熱，同埋佢哋嘅長鼻鼻尖有上下兩個「唇」，呢點同亞洲象只得上面有「唇」係有分別嘅。除咗可以攞嘢食之外，重係一個用嚟溝通嘅器官。佢哋嘅象牙較大較長，跟足一世。不論男女都有，可以用嚟食嘢，打鬥，做記號同埋掘泥。

食乜
草象係食素嘅動物，所食嘅植物好視乎佢棲身乜嘢環境同氣候。佢哋平均每日可消耗大概225公斤嘅植物，不論青草、果實、種子、樹葉、樹皮都照單全收，食嘢過程可順便幫一啲種子播種，對生態有所貢獻。佢哋有4隻臼齒，另有兩隻象牙。一般臼齒到咗60至70年之後就會甩晒，亦都係大象死亡嘅時期。畀籠困住嘅個體試過活到80歲。

社交
草原象公，通常都係孤伶伶一隻生活
大象乸同佢個仔
通常以祖母為一個單位。一群由數十至數百隻不等。大象乸一到性成熟期，就會發出低音頻話畀大象公知。大象公一到成熟期就會離群，繁殖時期佢哋嘅顳腺會腫大而且會流出大量嘅液體，陰莖會充血兼且係咁滴尿，陰莖鞘會變青白色，嗰時佢哋亦都到咗狂暴時期。呢段時間大象公為咗爭女會打起上嚟，有時甚至打甩隻象牙。一啲大象會襲擊甚至殺死犀牛，大多係因為成年嘅雄象過早到咗狂暴期。
懷孕期差唔多成兩年咁長（重係哺乳動物之中懷孕期最長嘅），象仔飲奶飲到5歲先戒，會成日黐住阿媽隻腳。由於象仔經常畀一群獅子同鱷魚捕食（23%象因為咁冇命），大象一見唔對路，會第一時間圍圈保護象仔。

天敵
除咗人類之外，成年非洲草原象少天敵，成群獅子同鱷魚會襲擊象仔。豹同鬣狗襲擊較少。19世紀至20世紀，人類為咗佢嘅象牙、象肉同象骨，大肆獵殺，令數量銳減。1990年全球禁止象牙貿易，令佢哋數量稍為回升，但至今仍有人非法偷獵大象，生態環境受破壞，亦影響草象嘅種群數量。
西關

1878年西關地圖。西關喺省城西城牆以外，南邊有島叫沙面，西南都靠珠江。
西關係廣州地名，喺而家荔灣區。明、清時係指省城西門外面一帶。範圍喺家下人民路以西，西村以南，珠江以東同埋北包住嘅地方。
西關本來屬南海縣，由南海縣府直接管。民國初年，原屬南海番禺嘅廣州建市，南海嘅西關都跟住劃畀廣州市。南海同西關嘅關係俾人遺忘，而廣州同西關更加密切。
呢處有好多西關大屋同騎樓呢啲典型廣州建築，亦係傳統嘅廣州商業中心地帶之一。好似上下九、十三行呢啲地方，都有好耐經商嘅歷史。而家重保留好多舊時廣州嘅特色，所以好多人認爲西關係廣州最本土同市井嘅地方之一。
西關主要嘅商業購物中心，集中喺上下九、第十甫同寶華路一帶，十八甫亦有旺極一時，之不過收尾衰落咗。
細果野蕉

細果野蕉，係芭蕉科芭蕉屬嘅植物，分佈喺東南亞、廣西同雲南呢啲地方，係香蕉基因嘅來源之一。
象形

象形係六書其中一種構成漢字嘅方法，用字嘅線條或者筆劃，將要表達物體嘅外形特徵具體噉勾畫出嚟。東漢學者許慎喺《說文解字》入便係噉講嘅：「二曰象形。象形者，畫成其物，隨體詰詘，日、月是也。」

字例
睇埋：甲骨文
呢個表唔完整，歡迎加料。
下表嘅漢字，每一隻嘅原初形態（睇甲骨文個樣）都似佢哋所表示嘅事物。

分析
雖然象形字基本上係由畫圖嚟描繪實物，但係呢類漢字有時都可以表達抽象概念。好似根據廿一世紀初主流嘅睇法，大係象形字，大所表達嘅字詞意思（巨大、大嚿）唔係具體嘅實物，而係抽象概念，不過大字嘅形狀好似一個將四肢伸到最開嘅人噉，呢個具體嘅形象就係個字嘅設計概念。
象形字係「基本」嘅漢字。人哋學漢字通常都係由學象形字開始。比較複雜嘅漢字，好多都係由呢啲字組合而成，而且象形字經常會做部首嘅角色，等睇字嘅人知道一個漢字喺意思上係「屬於邊一類」。例如日、月、山、水、雨、木... 等都係常見嘅部首。
指事

指事係六書其中一種構成漢字嘅方法，一望埋去大致認到，細心睇就知道佢意思。東漢學者許慎喺《說文解字》嘅序嗰度噉樣描述指事概念：「指事者，視而可識，察而見意，上、下是也。」

爭論
到咗清朝，段玉裁喺《說文解字注》度話：
指事之別象形者，形謂一物，事䀭眾物，專博斯分。
句嘢係講緊指事同象形有咩分別。段玉裁認為，兩者分別在於象形「專門指某一樣嘢」，而指事就可以包含好多種事物。
事實上有學者話指事字同象形字好難分得清。有人就噉講：「象形同指事之間邊度劃界，係學習六書嘅難處。遇夫先生話：講到指事呢樣嘢，以前嘅學者有好多誤解，而近代嘅王筠仲錯得更加厲害。點解王筠會錯？因為佢將指事嘅『事』當做係講字義，唔知其實應該係講字形。好似齊字用禾嘅齊整嚟表示齊，飛字用鳥嘅舉起嚟表示飛，呢啲都係象形字。但係王筠就話齊、飛都係全體指事。因為齊、飛呢兩個字都係表示動作，喺文法上面係動詞所以佢當係指事。呢個係用本字嘅字義嚟判斷指事，唔係用字形嚟判斷...... 總之，指事係講字形，唔係講字義。講到根本，指事嘅『事』就係符號。符號同圖畫唔同，所以指事同象形有分別。符號同意思訓練冇關係，所以指事同文法唔可以相合。」
因為指事字同象形字之間嘅界線咁模糊，有學者乾脆放棄指事呢個概念，認為根本冇所謂嘅指事字。例如《古文字學導論》一書就提出一個講法，話指事呢個分類，只不過係前人因為解釋唔到某啲漢字而諗出嚟，本書嘅作者仲認為啲畀人歸類做指事嘅字，全部都可以歸入象形或者象意度。
偏旁

偏旁（英文primitive[未記出處或冇根據]）係漢字可以拆得開嘅部份。一個字嘅部首都係偏旁。拆咗部首，剩低落來嘅部份都叫偏旁。
石琤

石琤，香港親中派政治人，嶺南大學政策研究院助理教授（研究）。

政治立場
佢係香港親中派人士，關注長者養老（特別係長者到內地養老）議題。
胡曉明

胡曉明，SBS，JP，香港建制陣營（商界親中派）政治人（第十三屆港區全國人大代表）、生意人（菱電發展老細）。

政治立場
佢係香港親中派一員，有份贊助慶祝中國65週年嘅官方國慶晚會。

選舉及提名經歷
喺2016年，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會委員(港區全國人大代表)。2022年，佢喺李家超無提政綱嘅情況下，有份提名李家超參與2022年香港行政長官選舉。
梁雪瑤

梁雪瑤（英文：Sheryl Leung，1993年6月7號—）係香港女歌手，2020年出道。佢亦係2018年度亞洲小姐香港賽區競選冠軍。佢喺廣東惠州出世，之後移居香港。
卡利士·佩奧爾

卡利士·佩奧爾（加泰羅尼亞文：Carles Puyol Saforcada，1978年4月13號—）係退役咗嘅西班牙職業男足球員，司職後衛，係西甲球會巴塞隆拿同西班牙足球代表隊前球員同隊長。
統一列車在奔馳

統一列車在奔馳（韓文：통일렬차 달린다／統一列車 달린다 tong-illyeolcha dallinda）係一首北韓歌曲，由朴山雲填詞，莫永日作曲，喺1961年發表。

簡介
歌詞內容主要同北韓向韓國輸送物資相關，例如重型動力機械同埋用維尼綸為原料整出嚟嘅衫，同埋放喺統一列車上對同胞嘅愛。
呢首歌發表嗰陣，韓國未開始經歷漢江奇蹟，而北韓嘅經濟水平喺嗰陣時比韓國更好。
利率

利率，又叫息率，全名利息率，係利息嘅比率，好多時都係影響借錢人借錢嘅代價，同一金額同一還錢期計，利率越高，要畀嘅利息亦都越高。
利率亦係調控貨幣政策嘅其中一種工具，可以間接影響經濟增長。

政策運用
政府可以透過減低商業銀行嘅存貸款利率，嚟推動經濟增長：政府減低利率，即係話啲人借錢去做生意同投資嘅誘因會增加，而當呢啲活動多咗，經濟就會容易增長。
另外，減低利率都可以減低通縮嘅機會：如果一個經濟體啲貨品同服務嘅價錢係跌緊（通縮），啲人就會傾向唔買嘢，因為佢哋估佢哋想要嘅嘢之後會更平，消費就會跟住減少。咁樣就會形成惡性循環。但係減低利率就會令啲人更加想（譬如）借錢買樓，通常仲會形成輕微嘅通脹，啲人就會唔想揸住啲錢，反而想攞啲錢去使（或者去投資）令消費增加。不過減低利率都可能會帶嚟通脹或者流動資金太多嘅風險。
溫室氣體

溫室氣體（greenhouse gas，GHG）係喺大氣層之中產生溫室效應嘅氣體。溫室氣體一般係自然產生、自然咁存在喺大氣，有啲係人整出嚟放上天嘅。溫室氣體令地球或第啲類地行星保暖，太多就會有問題，好似全球暖化咁。

經濟活動影響
經濟活動同溫室氣體排放量息息相關。
好似係二氣化碳噉：生產需要用各類機械，運送貨物要用各種交通工具，將貨品送去舖頭賣，舖頭營業又要用燈同各種工具，呢啲過程冚唪唥都會排放二氧化碳。有報告話，如果照常營運，全球排放量會令溫室氣體濃度喺二〇二五年超過 550 ppm 二氧化碳，到廿一世紀尾就會超過 650-700 ppm，就算模型假設有好大變化都會得出呢個預測。科學界普遍認為，要令地球嘅生態系統可以持續運作而冇危險風險，就要將濃度維持喺 450-550 ppm 嘅水平。
所以，有經濟學家建議政府干預能源生產，支持風能、太陽能、水力發電同核能等較少排放二氧化碳嘅能源，將化石燃料主要用喺家庭煮食需要... 等等。英國政府喺二〇〇六年出嘅報告話，肯犧牲 GDP 嘅 1% 就可以避免氣候變化最嚴重嘅影響，但係如果唔咁做，就可能要面對相當於 GDP 20% 咁多嘅代價。
域堡

域堡（英文：Viborg FF）係丹麥維堡一間職業足球球會，依家踢緊丹麥超級足球聯賽。
中央情報局

中央情報局宣言「一國之勞，情報中心。」總部維珍尼亞州蘭利市首長John Ratcliffe網站https://www.cia.gov/
中央情報局（英文：Central Intelligence Agency，簡稱CIA）係美國最大同最犀利嘅情報機構，主要做嘅嘢係公開同秘密收集因分析關於國外政府、公司同個人；政治、文化、科技等方面嘅情報，協調其他國內情報機構嘅活動，重將呢啲情報送到美國各個政府部門。總部喺維珍尼亞州嘅蘭利。

歷史
中央情報局嘅前身可以追溯到1941年成立嘅情報協調局（英文：Office Of The Coordinator Of Information），當時美國總統羅斯福嘅老友、美國律師多諾萬響英國受到英國情報人員孟席斯嘅鼓吹，仲教埋佢點樣收集情報，所以佢返去美國同羅斯福提議，照住英國軍情六處嘅模式，起一個超級強大、可以同當時軍情六處抗衡嘅情報機關，但係後嚟多諾萬同處長舍伍德有衝突，導致咗情報協調局響1943年一分為二，其中一個部分改名叫戰略情報局（英文：Office of Strategic Services，即CIA前身），由羅斯福下令成立。但響1945年上任嘅杜魯門，就突然下令將戰略情報局解散。響1947年，杜魯門唔理會聯邦調查局、美國國務院同埋美國國防部嘅反對，宣佈成立一個全新情報機關去取代戰略情報局嘅空缺，呢個機關就叫做中央情報局。
喺冷戰期間，美國CIA同蘇聯國安委（KGB）並稱做「世界兩大情報機構」。
蛋糕數

蛋糕數喺數學上，被表示成Cn，係三維空間被n個平面分割出嘅區域嘅最大數目。蛋糕數可以想像每個分區係一個平面通過一個立方體，就好似刀嘅平面切過立方體嘅蛋糕。
Cn嘅前幾個值（n ≥ 0）：1, 2, 4, 8, 15, 26, 42, 64, 93, …（OEIS數列A000125）
三維嘅蛋糕數類似於二維嘅順序，連續蛋糕數嘅之間差異亦畀出咗順序。
突尼西亞

突尼西亞全名突尼西亞共和國（阿拉伯文：الجمهورية التونسية‎）喺北非、屬於馬格里布地區。突尼斯有兩個鄰國，分別係西方嘅阿爾及利亞（公共國界線長965公里）同埋東南方嘅利比亞（公共國界線長459公里）。
突尼西亞係迦太基嘅發源地。第三次布匿戰爭之後，迦太基做咗羅馬共和國嘅阿非利加行省。後來呢度又受到汪達爾王國、拜占庭帝國、阿剌伯帝國、奧斯曼帝國嘅統治。1881年做咗法國嘅「被保護國」，直到1956年3月20號，突尼西亞先至獨立。
突尼西亞國土面積嘅40%係撒哈拉沙漠。人口約莫1,200萬（2024年）。
紐卡素足球會

紐卡素足球會（英文：Newcastle United）係英倫一間足球會，踢英格蘭超級足球聯賽，主場係聖占士公園球場，可以容納52,354人。

簡介
紐卡素喺1881年成立，贏得頂級聯賽次數好少，而自1992年英超成立之後，紐卡素最佳成績亦不過係兩屆英超亞軍（1996年、1997年），以及兩屆英格蘭足總盃亞軍（1998年、1999年）。

歷史
自成立以來紐卡素攞過四屆英格蘭頂級聯賽冠軍，但最近一屆都已經係1927年事。七、八十年代，紐卡素只係浮沉喺當時頂級聯賽英甲及次級聯賽英乙嘅「升降機」球隊。九十年代初，當時喺英乙嘅紐卡素由奇雲基謹帶領下升上已改名為英超嘅頂級聯賽，後來更成功羅致當時英超兩大前鋒舒利亞同埋費迪南（Les Ferdinand），令到球隊有機會染指英超錦標。1995–96球季，紐卡素一度喺榜首領先第二嘅曼聯九分，但最後都功敗垂成，季尾被曼聯反超前最後只得亞軍。紐卡素喺1997年連續第二屆攞亞軍之後，除2002–03球季取得聯賽季軍外，再冇取得英超前四位置，只攞過兩屆足總盃亞軍。踏入廿一世紀，紐卡素多處聯賽榜中游位置，2009年因表現不濟得英超尾三，要降落英冠比賽，但次年奪得英冠聯賽冠軍上返英超。2011–12年球季紐卡素表現出色，攞到聯賽第五，奪得參加歐洲賽資格。喺2012–13年度球季，紐卡素喺歐洲聯賽晉級至八強至被葡萄牙球隊賓菲加淘汰，但喺季尾陷入降級危機，最後只得聯賽第 16 名僅僅護級成功。
2015年1月，執教紐卡素 4 年嘅總教練阿倫·柏杜（Alan Pardew）過檔水晶宮，紐卡素由柏祖嘅副手卡華（John Carver）擔任看守總教練。柏祖離開後紐卡素成績一落千丈，聯賽更曾經八場連敗，最後紐卡素僅僅以 4 分之差成功護級。2015–16球季，紐卡素改任前英格蘭領隊麥卡倫（Stephen "Steve" McClaren）為領隊，但紐卡素延續上季嘅頹勢，一直停留喺降班區中，2016年3月，紐卡素雖辭退麥卡倫，改為任命前華倫西亞、利物浦、國際米蘭及皇家馬德里嘅總教練賓尼迪斯（Rafael Benítez）為新領隊，但球隊表現冇改善。5月7號，紐卡素喺第37週聯賽賽和榜尾球隊阿士東維拉，喺新特蘭接連擊敗車路士同愛華頓之後，紐卡素提早一輪宣告護級失敗，來屆降落英冠比賽。
紐卡素喺2016–17年度球季喺英冠比賽，賓尼迪斯繼續擔任總教練，結果紐卡素喺2017年4月24號擊敗普雷斯頓後，鎖定英冠頭兩名，最後取得英冠聯賽冠軍，來季重返英超。重回英超嘅紐卡素，於2017–18年度球季排英超第十名。
2018-19年度球季，紐卡素雖然喺季中一度跌落降班區，但最終成功護級，以聯賽十三名完成嗰季賽事。2019年6月，帶領紐卡素三年幾嘅賓尼迪斯辭任領隊，由史堤芬布魯士（Steve Bruce）繼任為新總教練。
2021年10月7號，紐卡素畀沙地阿拉伯PIF（英文：Public Investment Fund）集團、PCP Capital Partners（英文：PCP Capital Partners）同RB Sports & Media（英文：RB Sports & Media）收購，令紐卡素成為世界上最有錢嘅足球會。

宿敵球隊
紐卡素嘅死敵球隊係同位於英格蘭東北部嘅另外兩支主要球隊——新特蘭同米杜士堡，三支球隊並稱為「東北三雄」，互相對壘嘅比賽就稱為「東北打毗」。其中新特蘭與泰恩河畔紐卡素兩支球隊所在城市僅相距12英哩，競爭尤其激烈，其對壘稱為「Tyne-Wear打毗」（Tyne-Wear derby）；相對而言對米杜士堡嘅「Tyne-Tees打毗」（Tyne-Tees derby）就比較溫和。
美國國務院

美國國務院（英文：United States Department of State），係美國外交部門，前身係美國外交部，1789年成立，係頭一個成立聯邦政府嘅行政機構，初頭兼管內政，後尾先至變成專搞外交事務。阿頭係美國國務卿。
不確定

不確定（粵拼：bat1 kok3 ding6）指一個個體「手上資訊唔夠」嘅情況。例如有個人搵個唔透明嘅骰盅冚住咗粒六面嘅骰仔，然後係噉勁搖個骰盅，假設佢完全冇方法睇到粒骰仔（資訊唔夠），佢喺攞開個骰盅之前就會經歷不確定，唔知粒骰仔邊一面向上。不確定嘅程度可以用機會率嘅數值嚟衡量，而概率論有對相關嘅問題作出詳細嘅解释。
中國人民解放軍

中國人民解放軍（粵拼：zung1 gwok3 jan4 man4 gaai2 fong3 gwan1），係中華人民共和國嘅軍隊名，通常就咁叫解放軍（粵拼：gaai2 fong3 gwan1）。哩支軍隊本身係屬於中國共產黨嘅，由中央軍事委員會指揮，就係啲人講嘅「黨指揮槍」。毛澤東話：「我們的原則是黨指揮槍，而決不容許槍指揮黨」，意思就係中國嘅軍隊一定要服從中國共產黨 。
直至2024年，成支軍隊嘅現役軍人有203.5萬人，預備役51萬；其中陸軍96.5萬，海軍35萬，空軍40萬；另外重有150萬武警。
莊家朗

莊家朗（Brendan），綽號「澳洲仔」，係嚟自澳洲嘅香港YouTuber，雪梨出世同成長，2019年開始到香港進修同打工，之後經營自己嘅YouTube頻道，並學識咗一口流利廣東話。
美國國務卿

美國國務卿徽。中間隻鷹表示美國國務卿，藍圈上字「國務院」，下寫「美利堅合眾國」，徽外輪鑲金邊。
美國國務卿（英文：United States Secretary of State，直譯叫「國務部長」）係美國國務院嘅阿頭，負責外交事務，相當於外交部長。

簡要
美國國務卿係美國總統內閣中嘅成員，地位高過其他內閣部長，喺美國總統繼承次序排第四。史上有唔少國務卿最終後來當選總統。現任國務卿係魯比奧，2025年上任。

國務卿
注1 除咗一啲標視咗嘅總統之外 ，由上一任總統到下一任總統宣誓之間 ，國務卿可以暫時代理住總統嘅職務，但係時間就唔可以超過8日。

代理國務卿
如果美國國務卿係做緊期間突然唔做或者畀總統炒魷魚，咁就會照住美國法律，由美國副國務卿暫時做住佢嗰位先，直到美國總統同美國參議院通過新嘅國務卿任命為止。
廣府話

中華民國廣州市政府支持編撰嘅《廣州大觀》入邊嘅廣州話指南部分，呢本書喺1948年10月出版。
廣府話（粵拼：gwong2 fu2 waa2），又叫廣東話、廣州話、省城話、白話。佢個名就講明佢係嚟自廣東省城廣州。因為佢係廣東省城（廣府），政治經濟都有特殊地位，所以啲粵語專家都會認為佢係標準粵語。廣府話流行廣州、佛山、中山、香港、澳門，呢啲珠三角地區，廣西、海外都有好多人係講廣府話。因為佢響廣東有特殊地位，唔少人直情叫佢做粵語、廣東話。之不過，「廣東話」呢個叫法同學術上嘅「粵語」定義唔同，廣東重有人講潮州話、客家話。廣東話呢個詞學術上未有定義。粵語方言有好多片，好似臺山話、南寧白話咁，有啲可以同廣州話互通，有啲就好難互通。
不過唔係成個廣州地方講嘅話都係廣府話，以前淨係省城部份係講標準嘅廣府話，出咗城就有差異。後尾英國人響香港起城，香港同廣州有好多商貿來往，廣府話就慢慢代替咗當地粵語分支。而自鴉片戰爭之後，有好多珠江三角洲嘅人來回廣州、香港做嘢。因為咁，廣府話以佢嘅影響力，佢個範圍就擴大好多。另外，廣府地區（粵語粵海片）、韶關、清遠、粵語非廣府地區（粵西）有啲後生仔都識講廣州話，有啲甚至攞廣府話嚟代替自己原有嘅方言作為母語。香港電視，流行曲呢類廣府話流行文化亦加速廣府話擴散。而家講的廣州話同香港粵語其實係同一種語言，只不過表達上因地方唔同，所以會有啲分別，但完全可以理解。

廣東話、白話
正如上述，雖然口頭上講下重可以知道指乜嘢，不過嚴格來講，廣東話係「廣東人講嘅話」，照而家嘅建置地區可以劃分三大（語言）族群──廣府族群、客家族群、潮州族群，其他兩個族群有唔同廣府話嘅通行語言。而一路以來廣府話喺廣東省內係溝通唔同嘅地方，對外省人來講會將呢種通言嗌做廣東話，實際三大族群之間有各自嘅族內認同。而港澳、海外唐人會因為祖籍認同，亦將呢種話嗌做「廣東話」。
白話係兩廣民間對於呢隻通言嘅稱呼，不過「白話」呢個概念有時會撈亂，因為「白話」可以係「白話文」，亦可以「白族嘅話」。

廣州話、省城話
「廣州」「省城」噉樣嘅稱呼會將個範圍由「廣東」縮到標準音源地「廣州、省城」。

省城話
舊時嘅廣州城，雖然係省級官府衙門駐地，不過城池本身又由南海縣府、番禺縣府同城分治。舊時人等講起廣州，會諗到嘅有「省」、「省城」，或者「廣州府」，亦卽「廣府」。由於呢度會嗌做「省城」，四鄉內外自然將喺呢度通行嘅話嗌做「省城話」。「廣州市」嘅概念，就係喺1921年成立廣州市政廳、開創近代市政制度先開始有嘅。

廣州城區外嘅「廣州話」
對於廣州城區外嘅人來講，「廣州話」等於「廣州音」（相對唔同口音而言）「廣州人講嘅話」（相對地域而言）。
雖然珠三角好多地方、包括肇慶等地方嘅口音基本相通，但各地口音好明顯，一聽聽出來，呢啲口音之別就成為唔同人唔同鄉下嘅標誌。因為鄉下認同，啲人會區分開「廣州話（音）」同「鄉下話」，唔會話自己鄉下講廣州話，如果個人識講，就話識廣州話同自己嘅鄉下話。即使係香港人，亦都唔會認為自己講廣州話，因為廣州城之外嘅人會將呢個概念歸結爲「廣州人講嘅話」。
無論香港、廣州內部，或者兩地外嘅粵語區，會認為香港都係講廣州話（香港公共場合多係稱之「廣東話」），呢個係將呢個概念歸爲口音。比如無論係睇廣州嘅電視臺，定香港嘅電視臺，一聽到呢個口音，就會認為「呢個係廣州話嘅節目、呢個人講嘅係廣州話」，呢個時候就唔係地域概念，而係口音概念。

廣州城區內嘅「廣州話」
經歷多年建置變遷，而家廣州市區籍（西關、越秀、東山、海珠西北含舊工業區）嘅一啲街坊都重會認同「廣州話」係「同到廣州音相通嘅粵語」，呢個係歷史上廣州作為省城嘅中心地位留存喺廣州啲老街坊心中嘅認知。
需知舊時嘅縣級官府管轄權限係會大過城池官府，而南番順（南海縣、番禺縣、順德縣）係而家嘅廣州社會文化定型嘅主體基底，呢啲地頭係粵地主要核心嘅勢力，亦將省城（廣州）影響力輻射到成個粵地，四鄉相互嘅聯繫受到咗核心嘅驅動，對各自鄉下說話就有一定嘅影響。於是乎喺舊時呢個概念入面，係唔係廣州話就睇佢「通唔通」，唔通嘅，比如四邑話，乃至口音差別比較大嘅，都唔會當渠係「廣州話」嘅一部分。
由於社會文化等發展變遷令到普羅大眾嘅認知產生咗唔少變化，到而家廣府籍非省城嘅人士會認為自己講嗰啲粵語就只係自己鄉下嘅話、同廣州話冇拉更，多數嘅廣州人亦唔會諗到其他廣府人士嘅語言係同「廣州話」存在好多淵源。
所以廣州市民來睇，除咗廣州話，重包括嗰啲可以相通嘅鄉音。所以雖然有啲香港人會認為自己係講唔同廣州話嘅「廣東話」或「香港話」，不過以廣州市民同其他粵語區嘅人睇，都會認為香港人講緊嘅就係廣州話，祗不過廣州人會諗「傾到偈喎」，其他地方人會諗「同廣州一樣音」。

標準語音
廣州市1930年代嘅地圖，當局喺1990年代向四面八方擴張新城之前（開始喺市郊交界產生大量城中村），講廣州話嘅市民集中住喺圖入邊嘅區域。中共1949年建政後實行封閉政策同埋大搞政治運動，搞到廣州城市基建停滯不前，市民嘅活動範圍到咗1980年代都重係同圖入邊差唔多。

廣州音
廣州話係語言學（學術）同粵地社會（歷史自然）認可嘅代表/標準音。用喺標準音係指被認為係標準粵語嘅粵語口音。所有嘅粵語標準音都以粵語廣府音為標準。

香港粵語
内文：港澳粵語
粵語流通香港。香港人來自五湖四海，口音唔定；而家啲後生仔女鼻音會輕啲，有人講嘢時會夾個英文字，平時會講成by the way 冇問題（順便講埋冇問題），有時本來係ng音會變咗其他音，「香港恆生銀行」會變咗「hoen1趕痕身an4韓」（例如鐵路嘅通告）。

普通話化
隨住當局喺廣東省嘅學校大力推行普通話、引入大量外省籍教師，強制用普通話做授課語言同校內交流用語，學生好難再喺學校度用粵語來傾計，亦好難學到傳統嘅粵語字句，尤其喺社會整體氛圍轉變、大量外省籍人士喺廣東主要發達城鎮搵食同非本地化融入，改變咗成個本地語言生態環境，當中一個影響係令本地（尤其低齡）學生多用普通話傾計，而即使講粵語，同上幾代所用嘅粵語字句文法等有唔少分歧，即使發音大部分仲係廣府音，詞彙重淨係照普通話發音嘅書面語（普通話詞彙）去表述。咁就導致啲後生同上幾代人有時會雞同鴨講。

聲韻調
下低列出嘅發音以廣州老派城嘅口音為準。

詞彙
廣州話入面除咗粵語中所包含嘅詞語之外，重吸收咗唔少潮州話同埋客家話嘅詞語，例如「口渴」讀成「口涸」、「喉乾」或「口乾」。另外廣州亦都係鬼佬嘅集中地，有唔少外語，如士多、士多啤梨、摩登等等，同香港相同。廣州本地亦都有一啲原創嘅詞語，例如黃犬（蚯蚓）、塘尾（蜻蜓）。廣州話經常係形容某事情誇張嗰陣，好鍾意用個「好」字，即係：「好大」、「好開心」、「好鍾意」等。

古文詞
粵語同其他一啲地方語言一樣，保留咗唔少古文（文言文）單字或者詞彙，而家嘅普通話就冇保留到，例如：
渠：即係「佢」咁解，「渠所謂小令，蓋市井所唱小曲也。」明王驥德《曲律》
尋日：「尋日尋花花不語。」（程垓，宋詞）
求祈：書面語叫「隨便」，即係對神佛有要求，同埋祈福嘅意思。
擸雜：即係隨手取得的物品，被人求祈放低嘅野，例如「收埋你啲擸雜嘢啦。」
粵語保留咗唔少可能同古漢語有關嘅詞彙，例如：
崖：即係危險咁解，原本解「懸崖上嘅屋仔」，引申成好危險咁解，今日通常用「牙煙」表示。

英文等外來詞彙
廣州由於係歷史悠久嘅外貿港口，有唔少受到英文或其他外文影響嘅詞彙，例如：
但呢啲詞語係大陸就好少見到，所以佢哋成為珠三角地區特有嘅詞彙，但「的士」呢個字，差唔多蔓延成個中國，由之前佢地會講「截出租車」到而家輕講「打的」。

差異對比
北京話：冬天能穿多少穿多少，夏天能穿多少穿多少。
粵語：天凍着得幾多得幾多，天熱着得幾少得幾少。
楊容蓮

楊容蓮（英文：Pauline Yeung Yung-Lin），人稱「蓮姐」，香港電影業茶水工同服裝管理，特約演員，2018年第37屆香港電影金像獎專業精神獎得主。

簡歷
楊容蓮喺香港八十年代加入香港電影業工作，初期喺片場嘅服裝部工作，之後轉到茶水部，亦曾經參與超過三十幾部港產片嘅特約演員。楊容蓮喺接受訪問嘅時候話自己教育水平唔高，佢嘅工作主要係片場負責一班幕前幕後嘅藝人同埋工作人員嘅飲食同茶水。喺九十年代香港電影業全盛期嘅時候，佢喺一個片場就要負責十幾個人嘅茶水。由於工作瑣碎辛苦，唔單止要跟住劇組風吹日曬雨淋，但功勞經常俾人忽略，所以呢份工流動率極高，長期堅持落去確實係唔容易。楊容蓮一直默默為香港電影幕後服務，敬業樂業，工作表現專業，深受電影業內人士嘅尊重。因此榮獲第37屆香港電影金像獎嘅專業精神獎，以表揚佢對香港電影工業作出嘅專業貢獻。
加蔥

加蔥（中文真名：林茂發；葡文真名：Lam Mao Fat；其他藝名：加葱／Wasabi／發哥；英文花名：Nathan；1989年12月15號—）喺中二輟學，做過賭場公關，曾經係澳門國際魔術師協會會長，其最知名身份乃微辣創作嘅創辦人兼前藝人；不過，渠同時被認為係搞到劉靜儀自殺嘅罪魁禍首，而此事導致微辣文化迅速崩潰。响二〇二三年十二月六號林茂發同張詠儀喺澳門嘅民事登記局登記結婚。

爭議
微辣文化老細之一加蔥同其職位為藝人經理人嘅下屬阿晶拍過拖而反目成仇恁收場，後者亦於2021年8月31號或稍早離職。由2021年10月25號或稍早開始，加蔥有無喺感情上一腳踏兩船傍威逼或遊說阿晶墮胎等事之真相為何傍責任誰屬，成為徂雙方喺互聯網公開爭論嘅話題，亦係微辣文化嘅醜聞。阿晶個表哥傍無數網民亦為此指摘加蔥，後者紛紛以落仔蔥、落仔葱傍落仔發等花名踩渠；加蔥雖然逐漸恁承認徂部份錯誤，但係有大把疑似對阿晶明嘲暗諷嘅影片、圖片傍留言持續經渠本人、微辣文化傍其多個職員（尤其是其未婚妻儀仔）嘅社交媒體戶口發佈，而爾尐似乎係該公司之長期有組織網絡欺凌手段（亦涉及渠有無搶走同事之受薪工作嘅糾紛）。阿晶嘅死訊於2023年7月26號傳出，坊間隨即以言論哄動恁為阿晶抱打不平，毋止加蔥成為眾矢之的，儀仔亦飽受輿論指摘；與此同時，為加蔥打擊阿晶嘅聲音收斂澌，若干睼來係以阿晶嘅創傷來開玩笑之網上商業作品，亦立即變得毋再公開。加蔥跟住有幾個月冇乜公開嘅網上商業活動，到二〇二四年一月一號再次youtube直播，引嚟劣評如潮。
百萬同居計劃

《百萬同居計劃》（英文：Million Dollar Family）係香港MakerVille製作嘅電視劇，由盧瀚霆、黃德斌、簡慕華、徐㴓喬、柳應廷、魏浚笙、練美娟同陳子豐主演，演員班底有好多都嚟自《大叔的愛》。套劇喺2022年12月5號到12月23號逢禮拜一到五21:30-22:30喺香港電視娛樂ViuTV首播，大結局喺12月24號禮拜六同一時段播。製作特輯《百萬同居計劃：入住須知》喺12月4號禮拜日晚20:30-21:00播。劇集講幾位畀位有錢女人揀中嘅參加者要去佢嘅豪宅一齊住半年，完成就可以每人攞一百萬獎金。

觀眾在民間電視大獎2022
皆因提名好多，淨係列出入圍最後五強嘅單位。

節目調動
2022年12月9號：由於直播《90分鐘狂熱倒數》同《FIFA世界盃2022》（半準決賽—克羅地亞 對 巴西），呢個節目暫停播映，之後各集順延播出，而大結局順延到12月24號禮拜六同一時段播。
維基書本

維基書本（Wikibooks）係維基媒體其中一個工程，亦都係維基百科嘅兄弟項目，響2003年7月10號開放，提供自由版權嘅教科書同說明書。
李健宏

李健宏（英文：Kevin Lee，1976年3月16號—），藝名Kevin仔、Kevin Boy，係香港藝人，做過樂隊LMF鼓手，2011年憑自己製作整蠱節目《情義兩難全之玩爆你個腎》擺上YouTube播而開始出名。佢而家主要工作係ViuTV電視節目主持。
1月24號

1月24號係公曆年嘅第24日，離年尾重有341日（閏年342日）。
<< - 1月 - >>



大件事
1972年：太平洋戰爭時嘅大日本帝國陸軍（日文：大日本帝国陸軍）軍曹橫井庄一（日文：横井庄一）喺美國屬地關島畀當地獵人發現，嗰陣太平洋戰爭已經完咗28年。
1984年：鄧小平視察深圳經濟特區，並為經濟特區提詞。
2003年：美國國土安全部（英文：United States Department of Homeland Security）開始運作，個部門嘅成立係繼美國國防部成立以來美國政府50幾年最大嘅重組。Tom Ridge（英文：Tom Ridge）成為首任部長。
2011年：俄羅斯最大機場多莫傑多沃國際機場航站發生爆炸（俄文：Теракт в аэропорту Домодедово），37死173傷。
2016年：受2016年東亞寒流影響，日本富士山頂錄到-38℃低温，中華人民共和國臨安天目山-19.9℃，西湖景區北-9.7℃，杭州-6～-8℃，廣州-1℃重落雪，澳門1.6℃，香港天文台總部3.1℃，臺北4.1℃。
2016年：第25屆葡萄牙總統選舉，由馬塞洛當選。
2018年：香港恒生指數喺22個交易日內升足21日，期間以點數計升咗3,591.63點。
2020年：為應對新型冠狀病毒肺炎嘅擴散，中華人民共和國湖北省內包括省會武漢市等十幾個城市實施「封城」措施。
2020年：土耳其艾拉齊省發生地震，最少22死千幾人傷。
2023年：南韓全境受到寒流同暴風雪侵襲，全境發佈寒潮特別預警，海陸空交通受影響。濟州國際機場當日466班升降航班咸不剌取消。
2023年：尼泊爾西部遠西省發生黎克特制5.6級地震。
2023年：美國《原子科學家公報（英文：Bulletin of the Atomic Scientists）》將世界末日鐘嘅時間撥快10秒，調整至距離半夜90秒，係設立以來最接近半夜嘅時刻。
房逸君

房逸君，香港親中派人士。

政治立場
佢係香港親中派人士，支持排除異見嘅所謂愛國者治港。
佢曾經喺2023年香港區議會選舉參選觀塘區議員，攞到146票成功當選。
秦梓軒

秦梓軒，香港親中派人士。九龍青年聯席會議總幹事。

早年生活
佢係90後土生土長嘅香港人，商科畢業後做過土地測量和大學研究助理，之後轉職香港青年協進會副總幹事。
陳煥倫

陳煥倫，香港親中派政治人。
佢支持北京未經諮詢或香港人同意，強行訂立嘅《港版國安法》。
盧暖卿

盧暖卿，香港親中派政治人。
佢支持北京未經諮詢或香港人同意，強行訂立嘅《港版國安法》。
張玉其

張玉其，香港親中派政治人。
佢支持北京未經諮詢或香港人同意，強行訂立嘅《港版國安法》。
王志強

王志強，香港親中派政治人。
佢支持北京未經諮詢或香港人同意，強行訂立嘅《港版國安法》。
羅建文

羅建文，香港親中派政治人。
佢支持北京未經諮詢或香港人同意，強行訂立嘅《港版國安法》。
梁志聰

梁志聰，香港親中派政治人。
佢支持北京未經諮詢或香港人同意，強行訂立嘅《港版國安法》。
盧耀培

盧耀培，香港親中派政治人。
佢支持北京未經諮詢或香港人同意，強行訂立嘅《港版國安法》。
歐陽永

歐陽永，香港親中派政治人。
佢支持北京未經諮詢或香港人同意，強行訂立嘅《港版國安法》。
楊焯興

楊焯興，香港親中派人士。賓利絕對車隊賽車手。
水原KT音速彈

水原KT音速彈（英文：Suwon KT Sonicboom）係南韓水原嘅職業籃球球會，依家打緊韓國職業籃球聯賽。
禪繞畫

禪繞畫（英文：Zentangle）發源於美國，由一對夫婦 Rick Roberts 同 Maria Thomas 創辦，老公曾經係僧侶，老婆係一位植物插圖藝術家兼書寫體藝術家，兩個人一齊發展具有心靈療癒力嘅創作方式。禪繞畫嘅重點係喺有規律以及一筆一畫構成圖樣嘅過程中，讓自己達成既放鬆又專注嘅狀態，並從中得到平靜。

畫法
禪繞畫嘅畫法輕鬆有趣、簡單易學。唔需要深厚嘅繪畫基礎，亦唔需要特定嘅場地，一支黑筆、一支鉛筆、一張紙，就可以隨時隨地盡情纏繞。盤曲纏繞嘅線條構成咗禪繞畫嘅基本紋樣，多種紋樣嘅自由組合就構成咗一幅完整嘅禪繞畫。唔單止係一種藝術創作，唔少人重利用佢嚟舒緩壓力，所以又稱為「頭腦瑜伽」，正係因為通過纏繞，人腦可以好容易噉進入到冥想狀態，逐漸達到深度嘅專注。喺以精緻嘅線條重複畫圖形時，每個人都可以專注喺每一個筆畫，喺噉樣嘅意識狀態下，心智、直覺、知識都能夠迅速、精確而且唔需要吹灰之力噉共同運轉。

特點
禪繞畫被譽為心靈藝術，喺設定好嘅空間裏面用不斷重複嘅基本圖形創作出美麗嘅圖案。畫出嘅嘅圖案，有啲似填色書上面嘅圖案。禪繞畫嘅世界裏面，冇比較，冇啱定錯，唔會用擦膠，所謂嘅錯誤可以成為新嘅出發點，只要憑住感覺畫，自在愉快就可以，所以又被稱為「心靈嘅畫作」。禪繞畫嘅素材順其自然、憑住生活，再加上人嘅無限想象力，可以無限延伸，產生出各種各樣嘅可能性。
老夫子

第一種係王澤嘅《老夫子》（1962年出版）。佢係一套係華人地區好出名嘅漫畫。1962年王澤（原名王家禧）開始用「長子」為筆名響香港出版《老夫子》。王澤嘅老夫子漫畫裏面主角有：老夫子、大番薯、秦先生、老趙、陳小姐。王澤嘅「老夫子」同「大番薯」同朋弟嘅好相似，但係，王澤畫嘅老夫子亦加入咗唔少佢嘅個人風格同創意。
第二種指朋弟（原名馮棣）嘅《老夫子》（1930年代出版）。係一套內地三十年代嘅著名漫畫作品，當時渠喺報章發表《老夫子》、《老白薯》等漫畫，其人物造型同埋性格同王澤嘅《老夫子》好似，王澤畀人話抄原著。
呢篇文章主要講王澤嘅《老夫子》。
原本嘅老夫子漫畫係喺1937年至1943年之間由朋弟原創，而且刊登喺北京、天津一帶嘅報紙上面，喺嗰啲地方好流行，亦曾經喺1940年嗰陣刊印單行本。
由1962年起，王澤開始喺香港出版《老夫子》。王澤嘅老夫子漫畫裏面有呢啲主要角色：老夫子、大番薯、秦先生、老趙、陳小姐。王澤嘅「老夫子」同朋弟嘅好相似，但係，王澤畫嘅老夫子亦加入唔少佢嘅個人風格同創意。
王澤畫嘅《老夫子》出版之後，大受歡迎，老夫子同其他啲主要角色亦成為今日華人所熟識、家傳戶曉嘅漫畫人物。

內容特色
王澤嘅老夫子漫畫裏面嘅角色有時會反映嗰陣時嘅社會近況，包括喺街上面嘅乞兒、政府高官到演員或者古代武士。有時情節會發生喺啲古怪嘅場景入面，好似遇到外國人、撞鬼、去到未來世界。
當老夫子漫畫為讀者帶嚟幽默嘅同時，佢反映咗當時社會環境（特別喺 1960－1980年代）嘅轉變。內容有時會帶出近期嘅社會問題，好似貧富懸殊、偷嘢、黑社會等等。佢嘅漫畫有時亦會嘲諷時裝、搖滾樂呢啲嘅藝術。（有時係漫畫入面嘅老夫子會「教訓」個啲著得「不倫不類」嘅人。）
喺一啲罕見嘅情況下，老夫子漫畫會好嚴肅咁表達對 1960 －1980年代間香港喺政治上嘅轉變同埋意見，佢亦都會批評喺思想上過度親西方嘅中國人。而喺1984年簽署嘅中英聯合聲明亦都成為其中一個主題。由80年代尾至90年代初更加有部份漫畫角色喺漫畫中表現出對九七回歸嘅恐懼。有部分結尾內容更加直接或者間接抨擊中國政府。

電影
老夫子漫畫曾經拍做廣東話同普通話嘅卡通電影，其中一部更加用埋電腦繪圖技術，同真實嘅演員一齊「演出」。
有好多香港出名嘅明星都有參與：
演員：雪妮、高魯泉、沈殿霞、矮冬瓜、紅薇、陳寶珠、薛家燕、西瓜刨、朱由高、羅蘭、李菁、劉陸華、芬妮、謝霆鋒、張柏芝
配音演員：曾志偉、杜汶澤、余宜發、利嘉兒、楊天經

王澤嘅「老夫子」抄襲爭議
呢篇文或者呢段要 翻譯（或者由 zh:老夫子#剽竊爭論加料）。 請譯佢。
上次編輯：2025年1月25號 05:38。(翻譯指引)
好早之前，早有唔少中國大陸畫家同讀者揭發《老夫子》嘅原創其實係朋弟，質疑王澤先生有剽竊之嫌，但一直都無有受到廣泛嘅關注。直至2001年，一位文化名人馮驥才先生出版咗一本名為《文化發掘老夫子出土──為朋弟抱打唔平》嘅書，指證王澤嘅《老夫子》係抄襲自內地已故漫畫家朋弟嘅《老夫子》，自呢受到社會廣泛關注。
2001年5月9號，《中華讀書報》發表謝其章嘅文章《警惕漫壇扒手》，指王澤「老夫子」系列漫畫抄自朋弟作品。呢前，姜德明、馮驥才等已在媒體上公開呢事，重為朋弟抱打唔平。
馮驥才先生所指嘅朋弟（1907年-1983年），原名為馮棣。朋弟所創漫畫在1930年代在北京、天津開始出版，裏面嘅角色跟王澤老夫子嘅外形，性格相同。天津作家馮驥才在2001年出版咗一本包含朋弟作品嘅書，呢書有好多朋弟同王澤作品嘅相似之處。
馮驥才為咗證明王澤嘅《老夫子》係抄襲嘅，佢在各地進行大量嘅搜尋，目嘅係要找回朋弟所有嘅原版原作，讓讀者印證呢事。唔過，呢個搜尋過程非常艱苦，好多朋弟嘅原版原作都好難找到，直到今年春天，馮驥才在自己嘅畫展上為觀眾同讀者簽名時，忽然有一藏書家送給佢一個紙包內裏就係藏咗三本朋弟原版原作，其中兩本正係第一集同第二集嘅《老夫子》。其後呢位藏書家再送給佢一本《老白薯》，說呢本係呢位藏書家
在逛書攤時偶然遇到嘅。
西苑出版社都特地為朋弟嘅原著作品重新出版，使朋弟先生平生所創造嘅三個漫畫人物——老夫子、老白薯、阿摩林——再現人間。原書《老夫子》為32開本白報紙本，文字豎排，黑色單版，彩色封面，係中國最早嘅大眾漫畫書嘅形態。而呢次西苑出版社為咗保持原書嘅歷史真實，新版朋弟漫畫叢書5種8冊，一律按照原版嘅版式，封面嘅顏色都保持呢種褪色嘅感覺。內容唔刪唔減，跟足歷史。

爭論內文
朋弟生於1907年四川，王澤生於1924年嘅天津。
朋弟後來到天津工作，重發表《老夫子》、《老白薯》等漫畫。直到50年代，在中國大陸嘅京津一帶，仍然可以找到《老夫子》等漫畫。可見其作品流傳甚廣。
發表《老夫子》時，朋弟同王澤在同一個城市生活。當時王澤正值十多歲嘅小伙子，愛好繪畫。後來王澤於60年代到香港發表同名漫畫《老夫子》，重稱老夫子呢個漫畫人物係佢創造出來。曾經有人問王澤：「認唔認識朋弟？」王澤說：「認識認識，好熟。」朋弟係一個畫家。最出名嘅作品正係《老夫子》。王澤唔只認識朋弟，還同朋弟好熟。換言之，王澤係知道漫畫《老夫子》中嘅老夫子係由朋弟所原創。但王澤發行於香港嘅《老夫子》，從來隻字未提到朋弟及其所畫嘅《老夫子》。但兩本漫畫中嘅老夫子性格及形象極似，有抄襲之嫌。
馮驥才斷言王澤確實抄襲咗朋弟嘅《老夫子》，因為唔論係人物造型或性格設計，王澤嘅「老夫子」同「大番薯」同朋弟「老夫子」同「老白薯」等所獨創嘅漫畫人物幾乎一模一樣，連名字「老夫子」都係人家朋弟先用嘅，呢未免過於巧合。
王澤嘅「老夫子」唔單只個名同朋弟嘅相似，兩個老夫子嘅外形、性格亦都幾乎一樣，兩者都係著住一模一樣嘅長衫馬掛，而「大番薯」又同「老白薯」好似。作家馮驥才指王澤四十年嚟唔單只一直都侵犯版權，仲利用埋內地同香港嘅通訊唔方便，將朋弟嘅創作據為己有。
在《文化發掘老夫子出土──為朋弟抱打唔平》呢本書嘅出版後，王澤對呢事嘅反應顯得十分低調，只係通過其兒子轉話說佢否認咗抄襲一事，重稱呢係有人故意抹黑嘅，而擁有《老夫子》版權嘅王家禧長子王澤所創立嘅哈媒體股份有限公司「WangZ Inc」一直矢口否認所有剽竊作為。

國內最大嘅文壇抄襲案
現時呢宗抄襲案可算係當前國內文壇最大嘅一樁抄襲案：
第一，侵權數量國內最大，據香港一家漫畫雜誌統計，王澤嘅《老夫子》發行量已達1.8億冊；
第二，侵權作品流傳最廣，王澤嘅《老夫子》紅遍四海，佢嘅《老夫子》漫畫更被改編成多部卡通片同被多個導演拍成電影，又成立咗老夫子俱樂部，《老夫子》家傳戶曉，有華人嘅地方就有老夫子漫畫。
第三，侵權時間歷來最長，王澤從1962年發表《老夫子》至今已超過40年。
第四，侵權作品聲名更大，王澤嘅《老夫子》還比朋弟嘅更出名，王澤嘅《老夫子》有「漫畫大師」之稱，在《中國漫畫史》都留有佢嘅名字；反觀朋弟一生畫咗嘅1200幅漫畫，佢嘅作品諷刺時弊，當時都十分出名，但後來因「革命」因素而慢慢被人遺忘，《中國漫畫史》內重無有提及呢位漫畫家。
事隔40多年，先至畀社會普遍知道呢宗抄襲案。原因係當時香港同大陸隔絕，信息唔通，畀王澤有機可乘，王澤嘅《老夫子》在1960年代面世，事隔約 20 年，到1980年先至畀原作者發現，而作者過咗3年便死咗；另一方面當時大陸無版權意識，就算知道畀人抄，都唔識保衞自己權益；重有，中國大陸版權法同執法部門重唔完整，唔可以保障到呢方面嘅權益。
中國郵政

中國郵政集團有限公司，簡稱中國郵政，係中國一間主要做郵政寄遞同埋郵政儲蓄業務嘅特大型中央企業。呢間公司係國家財政部代表國務院作為出資人嘅國有獨資公司。

中國政府喺東南亞詐騙園區嘅角色
内文：中國政府喺東南亞詐騙園區嘅角色
有部分時事評論員指控，中國郵政有份喺一啲東南亞詐騙園區提供物流服務。
中華郵政

中華郵政（粵拼：zung1 waa4 jau4 zing3；英文：Chunghwa Post）始業於1896年，全權隸屬中華民國交通部，台灣通稱郵局（Post Office），撈稿由篆體嘅「郵」字構成。除咗郵務外，仲有做儲匯、人壽保險等金融服務。
溫立峯

溫立峯，香港親中派政治人。
佢曾經參與公開聯署支持北京未經諮詢或香港人同意，強行訂立嘅《港版國安法》。
余國賢

余國賢，香港建制派（商界親中派）政治人、生意人（和興建築董事），乒乓波名將余潤興嘅大仔。

政治立場
佢政治立場係親中派。有份支持北京未經諮詢或香港人同意，強行訂立嘅《港版國安法》。

選舉經歷
喺2016年，佢成為香港特别行政區選舉委員會商界（第一）委員。之後，佢有份提名林鄭月娥參與2017年香港行政長官選舉。
喺2021年8月，佢當選成為香港特别行政區選舉委員會商界（第一）委員。之後佢喺李家超無提政綱嘅情況下，有份提名李家超參與2022年香港行政長官選舉。
許靜怡

許靜怡，香港親中派政治人。
佢曾經參與公開聯署支持北京未經諮詢或香港人同意，強行訂立嘅《港版國安法》。
周維正

周維正，香港建制派（商界親中派）政治人、生意人，其士集團非執行董事。

選舉經歷
喺2016年，佢成為香港特别行政區選舉委員會商界（第一）委員。之後，佢有份提名林鄭月娥參與2017年香港行政長官選舉。
喺2021年8月，佢當選成為香港特别行政區選舉委員會商界（第一）委員。之後佢喺李家超無提政綱嘅情況下，有份提名李家超參與2022年香港行政長官選舉。
喺2021年香港立法會選舉，佢提名陳仲尼。
香港賀歲煙花匯演

香港嘅賀歲煙花匯演係香港每年農曆新年嘅賀歲節目之一，曾經喺每年嘅農曆年初二夜晚喺維多利亞港上空舉行。

歷史
香港賀歲煙花匯演自1982年1月25號（年初一）開始舉辦，當時係為咗慶祝怡和洋行成立150周年，1983年同1984年都係年初一舉行，由1985年開始改去年初二舉行。

停辦
香港賀歲煙花匯演歷嚟曾經停辦四次：
2018年，由於2月10號大埔公路雙層巴士失事令到好多人死傷，為咗對遇難死者表示哀悼同顧及社會大眾情緒，嗰年2月17號嘅賀歲煙花匯演取消。
2020年，由於非建制派（包括泛民主派同埋香港本土派）發動嘅香港修例風波重未平息，再加上武漢肺炎第一波疫情，政府考慮安全問題，決定取消1月26號嘅煙花匯演。
2021年，因為「武漢肺炎」第四波疫情未完，嗰年2月13號嘅賀歲煙花匯演取消。
2022年，因為「武漢肺炎」第五波疫情，嗰年2月2號嘅賀歲煙花匯演取消。
煙花

煙花，又叫做煙火（規模或者細啲），原理同炮仗差唔多，點着支藥引，最後就會引爆啲火藥，爆炸做成光芒萬丈。有人話好好睇，不過，整煙花工業安全好緊要，隨時害死人。
嚮香港法例禁止買賣藏有同埋私放煙花，而北京中央電視台就係私放煙花搞出個大頭佛。
香港新春花車巡遊

香港新春花車巡遊，正式名叫國泰航空新春國際匯演之夜（英文：Cathay Pacific International Chinese New Year Night Parade），係香港旅遊發展局喺每年農曆大年初一主辦嘅賀歲花車巡遊活動。第一次搞係1996年，初頭幾年喺晏晝搞，2004年開始改喺夜晚搞，而初頭幾年舉辦地點可以係港島添馬艦同灣仔北或者九龍尖沙嘴，2007年開始固定喺尖沙嘴搞。每年節目都由無綫電視翡翠台現場直播（2020年ViuTV諗住爭取轉播權，但最終呢一年新春慶祝活動全部取消而隨之告吹）。
2020年初，由於香港修例風波、武漢肺炎第一波疫情內外夾擊嘅關係，呢一年新春慶祝活動全部取消（包括呢個活動同埋香港賀歲煙花匯演）。
2020年12月4號，由於第四波疫情搞到港府收緊社交距離措施，旅發局宣布取消2020年香港除夕倒數煙花匯演、2021年香港新春花車巡遊。
2024年，由於港府廢除口罩令、大搞香港夜繽紛，新春花車巡遊、賀歲煙花匯演鹹魚翻生。
香港慶祝中華人民共和國國慶煙花匯演

香港慶祝中華人民共和國國慶煙花匯演，當局就噉叫國慶煙花匯演，係香港政府為慶祝中華人民共和國國慶而搞嘅放煙花活動，由1997年開始每年10月1號晚喺維多利亞港搞。
每次煙花匯演都會安排電視台直播，無綫電視翡翠台歷年都有直播，2018年ViuTV第一次做現場直播，但係無人做旁述，去到2023年ViuTV第二次現場直播就有返旁述。

2023年
「HKT x FWD 2023年國慶煙花匯演」喺2023年10月1號21:00-21:23舉行，翡翠台同ViuTV都有現場直播，而ViuTV亦直播埋煙花匯演前嘅開場儀式。當中ViuTV嘅會場司儀係強尼、李昭南；廠景主持係黃奕晨、王頌茵；外景主持（兼旁述）係駱振偉、蔡宛珊。

停辦
2013年同2014年，因為悼念南丫島撞船事故死者同受九二八佔中影響，第一次停辦過兩年，之後喺2015年復辦。
2019年至2022年，因為反送中運動同埋武肺疫情，所以連續四年取消。